Защо поскъпва гражданската отговорност
Най-масовата застраховка е обречена да поскъпва, за да може да изпълнява целта си. Ниската ѝ цена на фона на високите разходи за обезщетяване, застрашаваше финансовата стабилност на застрахователните дружества, за които проблемът през последните години става особено обострен. От една страна, са все по-големите плащания заради липсата на методика, която да разграничава плащането на материални и нематериални щети, а от друга - все по-значимите суми, които се изплащат по катастрофи в чужбина. Последното застраши България с изключване от системата “Зелена карта" миналата година.